**Jelentés**

**A Balatonvin Borlovagrend Egyesület 2015. évi működésének, gazdálkodásának felülvizsgálatáról**

**Készült a 2016.05.08 -i Közgyűlésre**

A Felügyelő Bizottság a korábbi gyakorlata szerint vizsgálta az Egyesületi működést, gazdálkodást kiemelten kezelve a kitűzött célok, feladatok és a közhasznúság érvényre jutását, a gazdálkodást, a dokumentumok meglétét, nyilvántartását. A Felügyelő Bizottság az előző évekhez hasonlóan a múlt évben 1 alkalommal önállóan, valamint több alkalommal a Borrendi Tanáccsal együttesen ülésezett. A Borrendi Tanács ülésein az FB elnöke rendszeresen részt vett.

Az Egyesület tevékenysége megfelelt az Alapszabályban és a Közhasznúságnak. vállaltak A Borrendi Tanács a múlt évben az aktuális ügyeket és rendezvényeket megelőzően ülésezett az Alapszabályban meghatározott számban. A Közgyűlési, Borrendi Tanácsi, Felügyelő Bizottság ülésekről jegyzőkönyvek készültek, határozatokat, döntéseket a Határozatok tárában vezették. A dokumentumok szignálását nem a korábbiak, hanem az Alapszabályban meghatározottak szerint kell végezni. A tagság tájékoztatásában meghatározó szerepet töltött be az elektronikus levelezés. A honlap az év második felében indult újra, így csak részben tudta betölteni a nyilvánosságot biztosító szerepet. Az Egyesület a közhasznú céloknak megfelelően működött, gazdálkodásában meghatározó volt a pályázati lehetőségek kihasználása, eredménye.

Az Egyesület 2015. évi gazdálkodása megfelelő volt, köszönhetően a jelentős mértékű pályázati támogatásoknak, saját bevételeknek. A saját bevételek jelentős részét képező tagdíjak egy része még mindig lassan folyik be és sajnos díjfizetés elmaradása miatt törölni kellet tagokat Miután a bevételek meghaladták a bevételeket eredményes volt a gazdálkodásunk, némileg nőtt a záró pénzkészlet.

Nyitó pénzkészlet 2015. január 1-én: 80.717 Ft

Összes éves bevétel: 4.476.051 Ft

Összes éves kiadás: 4.418.897 Ft

Záró pénzkészlet 2015. december 31-én: 137.871 Ft

/A bevételek és kiadások részletezését a melléklet tartalmazza./

A bevételekben meghatározó volt a pályázati támogatások, a tagdíj bevételek alakulásával a jövőben is kiemelten kell figyelni. A avatási, borrendi rendezvények bevételei és a támogatások az elvárások szerint alakultak. A sikeres pályázatoknak köszönhetően jelentősen megnőttek az adminisztratív feladatok (pályázatírás, rendezvény szervezés, bonyolítás, elszámolások), ezért indokolt azok költségeinek figyelembe vétele.

Az Egyesület 2015. évi tevékenysége a közhasznúsági célokat teljesítette.. A Balatonvin Borrend rendezvényei elismerést vívtak ki a országos szinten és a térségben, jó szolgálták az Egyesület és a borvidék hírnevének növelését. Az Egyesület kapcsolatai a térség önkormányzataival, a helyi civil és szakmai szervezettekkel, támogatókkal tovább erősödtek.

Az egyesület pénzügyeit, pénztár kezelését Tóth Gyula kincstárnok a korábbak szerint látja el, szoros kapcsolatot tart a megbízott könyvelő irodával.

A gazdasági műveletek alátámasztottak, összességében tartalmi szempontból elfogadhatóak, azonban – az egyszerűbb értelmezhetőség, átláthatóság miatt - a számlákon fel kell tűntetni, hogy a melyik rendezvényhez, eseményhez kapcsolódik a kiadás.

A Felügyelő Bizottság véleménye szerint Balatonvin Borrend a 2015-es évben a korábbi évekhez hasonlóan a meghatározott céloknak eredményes munkát végzett.

A Felügyelő Bizottság továbbra is javasolja a Borrendi Tanácsnak, hogy kiemelten foglalkozzon a tagdíjak további rendezésével, a jegyzőkönyvek Alapszabály szerinti készítésével, a megújult honlap adta lehetőségekkel, ezzel is biztosítva a tagság tájékoztatását, a nyilvánosságot.

A Felügyelő Bizottság ezen jelentését 2016. március 24-i ülésén elfogadta.

Balatonfüred, 2016. március 24.

A Felügyelő Bizottság nevében:

**Sárközi Miklós**

**FB elnök**